На 8 ноември 1942 г. френският флот в Казабланка, в хода на Марокано-алжирската операция, е атакуван от американски кораби и самолети на самолетоносача „USS Ranger (CV-4)“ („Рейнджър“). „Жан Барт“ влиза в бой с линкора „Масачузетс“ и получава множество попадения от бомби и снаряди калибър 406-мм. На 10 ноември, опитвайки се да попречи на десанта на съюзниците, линкорът открива огън по крайцера „Аугуста“. Той не очаква нападението, тъй като неговият командир получава рапорт за това, че оръдията на линкора са извадени от строй. Незабавно излетели от „Рейнджър“ самолети атакуват „Жан Барт“ и постигат попадения в него с две 454-кг бомби, в резултат на което той получава пробойна и ляга на грунта. Вечерта на същия ден корабът се предава на войските на „Свободна Франция“.